cyanic-selkie/wikianc huggingface dataset:
Trollheimen
Spegelsalen og Blåsalen
Om lag 5 timars gåtur nord for Gjevilvasshytta låg det fram til 2007 eit par isgrotter kalla «Spegelsalen» og «Blåsalen». Isgrottene var danna av at det gjekk ei elv gjennom fonna som ligg mellom Svarttjønnin og Blåhøtjønna. Det var berre i enkelte år at desse isgrottene opna seg og då kunne ein med ei god lykt gå opptil 300 meter inn under isbreen.
Spegelsalen har vorte kalla ein «Iskatedral» og var eit særs spanande syn med mange fargespel, lange og vaksne istappar og stort rom. Det vart arrangert turar hit og det har vore arrangert kunstutstilling inne i Spegelsalen. Det er likevel knytt risiko til å vere inne i ein isbre.
På grunn av klimaskiftet krympar isbreane, og i november 2007 kollapsa taket over isgrottene og dei er no borte.
Republikken Venezia
Han vart ofte berre kalla Serenissima, ein referanse til tittelen på italiensk, «den fornemste».
Historie
Byen Venezia sprang ut frå ei rekkje samfunn i den venetianske lagunen som samla seg saman for å verne seg mot langobardar, hunarar og andre steppefolk då makta til Romarriket forsvann i Nord-Italia. Ein gong i løpet av byrjinga av 700-talet valde folket i lagunen sin første leiar, Ursus, som vart stadfesta av Austromarriket og fekk titlane hypatus og dux. Han var den første historiske dogen av Venezia. Forteljingane sidan tidleg på 1000-talet hevdar derimot at venetianarane først utnemnde Anafestus Paulicius til hertug i 697, men denne soga går ikkje lenger tilbake enn til krønikene til diakonen Johannes. Uansett kven av dei det var hadde dei første dogene base i Heraclea.
Tidleg mellomalder
Etterkomarane av Obelerio arva eit sameina Venezia. Med Pax Nicephori (803) hadde dei to keisarane anerkjend Venezia som ein de facto sjølvstendig stat, medan han nominelt var ein del av Austromarriket. Under regjeringstida til Participazio voks Venezia til si moderne form. Sjølv om han var fødd i Heraclea, flytta Agnello, den første dogen i familien, til Rialto og styret hans markerte ei utviding av Venezia mot sjøen med konstruksjon av bruer, kanalar, moloar, festningsverk og steinbygningar. Det moderne Venezia, som er i eitt med sjøen, vart fødd. Agnello vart etterfylgt av son sin Giustiniano, som førte leivningane av Evangelisten Markus til Venezia frå Alexandria og gjorde han til vernehelgen av Venezia.
Under regjeringstida til etterfølgjaren til Participazio-familien, Pietro Tradonico, byrja Venezia å opprette militærmakta si som skulle ha innverknad på seinare krosstog og dominere Adriahavet i fleire hundreår. Tradonico sikra havet ved å slå slavisk og sarasenske sjørøvarar. Tradonico sitt styre var langt og suksessrikt (837–64), men han vart ettefylgd av Participazio-familien igjen og det ser ut til at det omsider vart oppretta eit dynasti.
Lastetraktor
Lastetraktor (eller lassberar) er ein skogsmaskin som vert bruka til å køyre tømmer ut av skogen og fram til ein velteplass for vidare transport med tømmerbil.
Republikken Venezia
Seinmellomalder
I seinmellomalderen vart Venezia særs rik ved at dei kontrollerte handelen mellom Europa og Levanten og byrja å utvide landområda sine til Adriahavet og lengre. Venezia vart involvert i krosstoga nesten frå starten av og dei venetianske skipa assisterte erobringa av kystbyane i Syria etter det første krosstoget, og i 1123 fekk dei i praksis sjølvstyre i Kongedømet Jerusalem gjennom Pactum Warmundi. På 1100-talet fekk venetianarane omfattande handelsprivilegiar i Austromarriket og skipa deira gav ofte Riket ein marine. I 1182 oppstod det eit anti-vestleg opprør i Konstantinopel der venetianarane var hovudmålet. Den venetianske flåten var avgjerande for transport av troppar under det fjerde krosstoget, men då krossfararane ikkje kunne betale for skipa, utnytta den slu og manipulative dogen Enrico Dandolo situasjonen og gav dei tilbod om transport om dei kunne erobre den dalmatiske byen Zadar (italiensk Zara), som hadde gjort opprør mot det venetianske styret i 1183, og inngått ein avtale med vern frå Kyrkjestaten og kongen Emeric av Ungarn. Dei hadde bygd festningsverk som var for sterke til at Venezia kunne ta byen aleine. Etter dei hadde klart denne oppgava vart krosstoget igjen ført til Konstantinopel, hovudstaden i Austromarriket, ein annan av Venezia sine rivalar. Byen vart erobra og plyndra i 1204, ei plyndring som har vorte omtalt som den mest lønsame og skamlause i historia. Venetianarane såg på åtaket som ein slags hemn for ein massakre, fleire år tidlegare, på venetianske innbyggjarar i Konstantinopel. Mange i Austromarriket hadde vorte sjalu på makta til Venezia og i 1182 marsjerte keisaremne Andronikos I Komnenos inn i Konstantinopel, og konfiskerte eigedomane til venetiarane, som vart anten fengsla eller landsforvist. Dette var audmjukande for Republikken, som vart sint. Austromarriket, som fram til 1204 klarte å stå imot fleire åtak og halde islamske fiendar borte frå det vestlege Anatolia og Balkan, vart gjenoppretta i 1261 av Mikael VIII Palaiologos, men fekk aldri tilbake makta dei ein gong hadde og vart til slutt erobra av Det osmanske riket, som seinare okkuperte Balkan og Ungarn, og ved to høve til og med omleira Wien. Venetianarane, som ledsaga krossfararflåten, tok sjølv mykje av krigsutbyttet, inkludert dei fire kjende bronsehestane, som vart ført tilbake til Venezia for å pryde Markuskyrkja. Då Austromarriket så vart delt opp, fekk Venezia store område i Egearhavet (tre åttandedelar av Austromarriket), inkludert øyane Kreta og Évvia. Dei egeiske øyane danna så det venetianske Hertugdømet Naxos.
Lastetraktor
Utstyr og teknikk
Ein lastetraktor er utstyrt med førarhytte, tømmerkran og lasteplass for tømmeret. Han er konstruert for å gje minst mogleg skade på marka ved framkøyringa.
Republikken Venezia
Seinmellomalder
Frå 1350 til 1381 var Venezia i krig med Genova. Etter først å ha tapt, slo dei den genuesiske flåten i slaget ved Chioggia i 1380 og tok tilbake makta dei hadde i dei austlege områda av Middelhavet.
1400-talet
Tidleg på 1400-talet byrja venetianarane å utvide riket sitt inn i Italia og langs kysten av Dalmatia frå Istria til Albania, som vart tatt frå Kong Ladislas av Napoli under borgarkrigen i Ungarn. Ladislas var i ferd med å tape krigen og valde å rømme til Napoli, men før han gjorde dette valde ha å selje dei dalmatiske byane han i praksis hadde mista for berre 100 000 dukatar. Venzia utnytta situasjonen og innførte raskt ein adel til å styre område, som Grev Filippo Stipanov i Zadar. Denne handlinga var eit svar på den trugande utvidinga til Giangaleazzo Visconti, Hertug av Milano. Kontroll over dei nordaustlege fastlandsrutene var òg nødvendig for å tryggleiken til handelen. I 1410 hadde Venezia tatt kontroll over det meste av Veneto, inkludert byar som Verona og Padova.
Lastetraktor
Utstyr og teknikk
Han vert styrt med rammestyring, og har tre eller fire akslingar, to av desse under lasteplassen. Hjulgangen under tømmerlasset vert ofte utstyrt med belter, og det er til vanleg drift på alle hjula.
Republikken Venezia
1400-talet
Situasjonen i Dalmatia hadde roa seg i 1408 med ein våpenkvile med kong Sigismund av Ungarn, men vanskar i Ungarn førte til slutt til at Republikken stadefesta posisjonen sin i Adriahavet. Då avtalen om våpenkvilen tok slutt invaderte Venezia straks partriarkatet Aquileia og la under seg Traù, Spalato, Durazzo og andre dalmatiske byar.
Lastetraktor
Utstyr og teknikk
Krana kan vere teleskopisk for betre rekkevidd. Lastetraktorar finst i ulike storleikar for ulike driftsformål, bestandsgåande maskiner er gjerne smalare enn dei som er konstruert for ordinær sluttavvirking.
Republikken Venezia
1400-talet
Det var mange slaviske slavar i dei italienske bystatane så seint som på 1400-talet. Mellom 1414 og 1423 vart om lag 10 000 austeuropeiske slavar seld i Venezia.
I 1489 vart øya Kypros, som tidlegare var ein krossfararstat (Kongedømet Kyrpos) annektert av Venezia.
Cambraiforbundet, Lepanto og tapet av Kypros
Det osmanske riket byrja felttoga sine til sjøs i 1423 då dei hamna ut i ein sju år lang krig med Venezia om kontroll over Egearhavet og Adriahavet. Krigane med Venezia tok til igjen i 1463 fram til 1479 då ein gunstig fredsavtale vart signert. Utan motstand frå venetianarane kunne osmanarane i 1480 omleire Rhodos og erobre Otranto. Krigen med Venezia tok seg opp att frå 1499 til 1503.
I 1499 allierte Venezia seg med Ludvig XII av Frankrike mot Milano og fekk Cremona. Same året gjekk den osmanske sultanen til åtak på Lepanto til lands og støtta offensiven til sjøs. Antonio Grimani, som var meir ein kjøpmann og diplomat enn sjømann, vart slått til sjøs i slaget ved Zonchio i 1499. Osmanarane plyndra igjen Friuli. Venezia føretrekte fred framfor full krig mot tyrkarane og gav frå seg basane sine i Lepanto, Modon og Coron.
Merksemda til Venezia vart ført bort frå sjøen til den vanskelege situasjonen i Romagna, som då var eit av dei rikaste landområda i Italia, og som formelt var ein del av Kyrkjestaten, men som vart delt opp i ei rekkje herskap som dei romerske troppane hadde vanskar med å kontrollere. Mange vil ha ein bit av dei venetianske landområda og nabolanda gjekk saman i Cambraiforbundet i 1508 leia av pave Julius II. Paven ønskte Romagna, keisar Maximilian I ønskte Friuli og Veneto, Spania ville ha hamnene i Puglia, Frankrike ville ha Cremona og Ungarn ønskte Dalmatia. Offensiven mot den store hæren til Venezia starta frå Frankrike. 14. mai 1509 tapte Venezia stort i slaget ved Agnadello i Ghiara d'Adda, ein av dei mest avgjerande hendingane i Venezia si historie. Franske og keisarlege troppar okkuperte Veneto, men Venezia klarte å trekke seg ut ved hjelp av hennar diplomatiske innsats. Hamnene i Puglia vart avstått for å kome til semje med Spania, og pave Julius II såg raskt farane ved ei total øydelegging av Venezia, som då var den einaste italienske makta som kunne stå imot kongedøme som Frankrike eller rike som det osmanske. Innbyggjarane på fastlandet stod fram til ropa «Marco, Marco», og Andrea Gritti gjenerobra Padova i juli 1509 og klarte å forsvare byen mot ei omleiring frå keisaren sine troppar. Spania og paven braut alliansen med Frankrike og Venezia fekk tilbake Brescia og Verona frå Frankrike. Etter sju år med særs øydeleggjande krig klarte Venezia å ta tilbake områda sine vest til elva Adda. Sjølv om tapet hadde snudd til siger, markerte hendingane i 1509 slutten på den venetianske ekspansjonen.
I 1489, det første året Venezia hadde kontroll over Kypros, gjekk tyrkarane til åtak på Karpasiahalvøya, plyndra området og tok fangar som vart seld som slavar. I 1539 gjekk den tyrkiske flåten til åtak på og øydela Limassol. I frykt for det stadig utvidande osmanske riket, bygde venetianarane festningsverk i Famagusta, Nikosia (Levkosía) og Kyrenia, men dei andre byane var stort sett lette bytte.
1600-talet
I 1605 oppstod det ein konflikt mellom Venezia og Pavestolen då to medlemmar av prestestanden vart arrestert og funne skuldig i mindre lovbrot og det vart vedtatt ei lov som avgrensa Kyrkja si rett til å ha og ta landområde. Pave Paul V meinte at desse lovene var imot kyrkjeretten og kravde at dei skulle opphevast. Då dette vart avslått la han Venezia under eit interdikt. Republikken brydde seg lite om interdiktet eller bannlysinga, og gav ordre til prestane sine om å halde fram i presteembetet. Interdiktet vart oppheva året etter då Frankrike blanda seg inn og la fram eit kompromissforslag. Venezia var nøgd med å få stadfesta prinsippet om at ingen borgarar var overordna dei normale lovene.
Nedgang
I desember 1714 erklærte tyrkarane krig då Peloponnes (Morea) var «utan dei midlane som er så ønskeleg sjølv i land der hjelpa er nær som ikkje kan angripast frå sjøen».
Tyrkarane tok øyane Tínos og Éjina, kryssa Korinteidet og tok Korint. Daniele Dolfin, kommandøren på den venetianske flåten, meinte det var betre å redde flåten enn å risikere å tape han for Morea. Då han til slutt kom fram til krigsskodestaden hadde Nauplia, Modon, Corone og Malvasia fall. Levkáda i Dei joniske øyane og basane på Spinalonga og Suda på Kreta, som framleis var venetianske, vart forlatne. Tyrkarane gjekk til slutt i land på Kérkyra, men forsvarsstyrkane her klarte å drive dei bort. Samstundes hadde tyrkarane gått på eit stortap for austerrikarane i slaget ved Petrovaradin den 5. august 1716. Innsatsen til den venetianske marinen i Egearhavet og Dardanellane i 1717 og 1718, men hadde lite suksess. Med Passarowitz-traktaten (21. juli 1718) fekk Austerrike store landområde, men Venezia mista Morea, og vart kompensert med små område i Albania og Dalmatia. Dette var den siste krigen mot Det osmanske riket.
Fallet
Våren 1796 fall Piemonte og austerrikarane vart slått frå Montenotte til Lodi. Hæren til Napoleon kryssa grensene til det nøytrale Venezia for å følgje etter fienden. Mot slutten av året okkuperte dei franske troppane den venetianske staten opp til Adige. Vicenza, Cadore og Friuli vart halde av austerrikarane. Med felttoga det neste året prøvde Napoleon å ta Austerrike sine område på andre sida av Alpane. Med Leobentraktaten, der vilkåra har vorte halde hemmelege, fekk austerrike halde dei venetianske områda dei hadde tatt.
Styre
Dei første åra av republikken kan det politiske systemet klassifiserast som autokrati med dogen som den øvste leiaren. Snart vart dogen underlagt Promissione, som var eit løfte han måtte ta då han vart vald, og som avgrensa makta hans kraftig. Som følgje av dette vart makta delt mellom dogen og Storrådet. I 1223 hadde Rialto-familien drastisk minska makta til dogen ved å opprette eit rådgjevande organ, Signoria av Venezia og ein høgsterett, Quarantia. Dei oppretta òg to organ kalla sapientes, som seinare vart utvida til seks organ. Kombinasjonen av sapientes og visse andre grupper vart kalla ein collegio, eit slags departement som utførte nokre av funksjonane til regjeringa. Eit senat kalla Consiglio dei Pregadi vart oppretta i 1229 med seksti medlemmer vald av Storrådet. I denne perioden hadde dogen lite makt igjen og den eigentlege styresmakta vart utført av Storrådet, eit svært avgrensa og parlamentliknande organ som berre hadde medlemmer frå dei aristokratiske familiane. Venezia hevda at styringsforma deira var ein «klassisk republikk» frodi det var ei blanding av tre grunnelement frå ei blandingsregjering med kongeleg makt i dogen, artokratiet i senatet, og det demokratiske i Storrådet.
I 1335 vart Rådet av ti oppretta, og vart så mektig og løyndomsfull, at ved rundt 1600 hadde makta deira vorte avgrensa. Makta deira varierte med åra frå å vere underlagt Storrådet til å dominere over det.
Ei lov i 1539 innførte statsforhørsdommarar, seinare kjend som høgsteretten. Dei var tre dommarar, den eine vart populært kalla Il Rosso, «den raude», som vart vald frå rådsmedlemmene til dogen, og som gjekk med purpurfarga kapper, og to frå Rådet av Ti, kalla I negri, «Dei svarte». Dei starta som eit hemmeleg organ i ei vanskeleg tid då Venezia følte seg omringa av Habsburgarane og gradvis tok over noko av makta til Rådet av Ti. Ved hjelp av spionasje, kontraspionasje og intern overvaking nytta dei eit nettverk av informantar og «fortrulege».
I 1556 vart provveditori ai beni inculti oppretta for å betre jordbruket der ein ville utvide områda som kunne oppdyrkast ved å oppfordre til private investeringar i jordbruksutvikling. Den stadig høgare prisen på korn utover 1500-talet førte til at ein overførte kapital frå handel til land.
Amazonas i Brasil
Amazonas er største delstaten i Brasil, og ligg i nordre del av landet. Hovudstaden er Manaus. Nabodelstatar er (frå nord med klokka): Roraima, Pará, Mato Grosso, Rondônia og Acre. Delstaten grensar òg til Loreto-regionen i Peru, departementet Amazonas i Colombia, samt delstaten Amazonas i Venezuela.
Andre byar:
Geografi
Amazonas er skogkledd, ligg i tropisk regnskog, og delstaten dekkjer store delar av regnskogen i Amazonas. Delstaten har namn etter Amazonaselva.
I denne delstaten finn ein òg det høgste fjellet i Brasil. Toppen av Pico da Neblina er på 2994 moh. og ligg i grenseområdet mot Venezuela.
Regnskogen i Amazonas vert normalt delt inn i tre kategoriar:
Økonomi
Økonomien i Amazonas var tidlegare basert på eksport av gummi. I dag er økonomien meir variert og inkluderer blant anna jordbruksprodukt kor ein dyrkar cassava og appelsinar. Delstatshovudstaden Manaus er eit vektig produksjonssenter i Brasil, ei rekkje nasjonale og utanlandske føretak har fabrikkar i byen.
Karbonsyreanhydrase
Karbonsyreanhydrase eller kolsyreanhydrase er eit enzym som katalyserer opprettinga av ei jamvekt mellom karbondioksid og vatn til hydrogenkarbonat. Karbonsyreanhydrase er eit av dei mest aktive enzyma som er kjent.
Kvart enzymmolekyl reagerer med 100 000 karbondioksidmolekyl per sekund. Karbonsyreanhydrase syrgjer for at opptaket av CO2 i veva og utskiljinga av CO2 i lungene går snøgt nok. Det tek òg del i utskiljinga av syre i nyrene.
Dagda
Dagda (An Dagda, 'Dagdaen') er ein viktig gud i Tuatha Dé Danann i irsk mytologi, og er framstilt som ein farsfigur, konge og druide. Han er knytt til grøde, jordbruk, mannlegheit og styrke, i tillegg til magi, druideskap og visdom.
Nokre seier han er ein stammegud eller jordgud. Han er òg kjend som Eochaid Ollathair (Eochaid Allfaderen). I somme kjelder er han son av Ethlinn, noko som gjer han til eit aspekt av Lugh Lamhfada. Dagda er far til kjærleiksguden Óengus, med elvegudinna Boann, som bur i elva Boyne.
Dagda eig ei fortrolla gryte som kunne fø ein hær av menn utan at ho vart tom, og ei fortrolla harpe med tre strenger, ein som kalla fram klage, ein som kalla fram glede, og ein som kalla fram svevn. Dei tre strengene er òg knytt til årstidene vår, sommar og vinter. Dagda er soleis gud for skaldekunst. Han ber på ei ovende diger klubbe, som kunne drepa ti mann med eit slag. Han eig to grisar, som er slik at den eine veks medan den andre vert mindre. Han rår for hagar med eple som aldri tek slutt.
Kona til Dagda heiter Breg. Han er far til Bodb Dearg, Cermait, Midir, Aine, Dana og Brigit. Han er bror eller far til Ogma, runemeisteren. Dagda er soleis stamfar til dei fleste keltiske gudane.
Samstundes som Dagda er æra som druidegud og sit inne med mykje visdom og gamal kunne, er han stundom framstilt på humoristisk vis. Då fomorane skulle gje han mat, helte dei graut og mjølk ned eit hol i jorda, og han åt vellinga med ei svær skei, som var så stor at eit menneskepar kunne liggje jamsides oppi. Då det var tomt for mat, heldt han fram med å eta sjølve jorda. Han vart skildra som halvnaken, med ein stutt kilt som berre sovidt dekte over bakstussen hans, og med eit mannleg lem som sopa i marka.
Dagda er øvste leiaren for Tuatha Dé Danann, folket til gudinna Dana. Han er òg kalla Dagda Mór, store Dagda. På engelsk set ein oftast bunden artikkel framfor namnet: The Dagda (Dagdaen).
Den keltiske innleiinga på vinteren, 2. november, festen samhain, er heilga Dagda og krigsgudinna Morrigan. Det vart sagt dei møttest i eit rituelt samleie i skilet mellom haust og vinter. Dette har opphav i planlegginga i forkant av slaget ved Magh Tuireadh.
I England finst ein kalkteikning i Cerne Abbas av ein stor mann med klubbe på aksla. Nokre reknar med at denne avbildinga er knytt til ei framstilling av Dagda.
Young Island
Young Island er den nordlegaste og vestlegaste av dei tre hovudøyane i dei folketomme Ballenyøyane i Sørishavet. Ho ligg 8 km nordvest for Buckle Island, og kring 115 km nord-nordaust for Belousov Point på det antarktiske fastlandet.
Øya har ei oval form med ein lang, rett austkyst og ein boga vestkyst som møtes ved Cape Scoresby i sør og Cape Ellsworth i nord. Avstanden mellom dei to nesa er 11 km og på det breiaste er øya 3,5 km. Øya er vulkansk med aktive fumaroler og toppen av øya ligg 1340 meter over havet. Heile øya er dekt av snø.
Fleire mindre øyar ligg i sundet mellom Cape Scoresby og Buckle Island, og den største av desse er Borradaile Island. Fleire staurar ligg utanfor nordenden av øya. Desse vert kalla Seal Rocks.
Øya dannar ein del av Ross Dependency, som New Zealand gjer krav på.
Henry Raeburn
Henry Raeburn var ein skotsk portrettmålar under romantikken. Raeburn vert, ved sidan av David Wilkie, rekna som grunnleggjarar av den såkalla skotske målarskulen. Han vart fødd og døydde i Stockbridge ved Edinburgh.
Liv og gjerning
Raeburn var elev ved 'George Heriot's School' i Edinburgh. 15 år gammal byrja han å utdanne seg til gullsmed, vende seg snart til gravørarbeid og enda deretter opp som den fremste portrettmålaren i Edinburgh.
Då han var 24 år gifta Raeburn seg med den rike, elleve år eldre Ann Edgar, enkje etter ein greve. Rikdomen sette han i stand til å reise til London i 1784, for å studere hos Joshua Reynolds, den leiande portrettmålaren i samtida. Mellom 1784 og 1786 budde han i Roma. Opphaldet i Italia vart viktig for utviklinga hans, der let han seg inspirere av verka til Pompeo Batoni, Gavin Hamilton og Giovanni Romanelli, noko som viser att i seinare portrettbilete. Særleg fascinert var Raeburn av dei verknadene lyssettinga kunne ha.
Raeburn, som i 1822 vart slått til riddar av kong Georg IV, og kalla «kongens målar i Skottland», hadde heile livet eit tvisynt tilhøve til England. Regelessig sende han verka sine til Royal Academy of Arts, der han i 1815 vart fullverdig medlem. Sjølv reiste han berre sjeldan til London, som hadde eit større miljø og kunstpublikum. For skotsk målarkunst var det ei lukke at han vart verande i Edinburgh, og slik stimulerte lokale målarar.
Ryota Hayasaka
Ryota Hayasaka er ein japansk fotballspelar.
Han har spela for klubbane Honda og Sagan Tosu (2019).
Lug
Lug på klassisk irsk, i mellomalderen Lugh, på moderne irsk Lú, er ein keltisk gud kjent frå Irland. Han har lenge vore rekna som den keltiske solguden. Trass i at namnet på gamalirsk tyder ljos, er det noko diskusjon om han var rekna som ein personifisering av sola. Det er uvisst om Lug er den same guden som hjå gallarane blei kalla Lugos eller Lugus. Lug har ein parallell i den walisiske Lleu Llaw Gyffes. Han er ofte rekna som parallellgud til Apollon og Merkur.
Lug, Lugos og Merkur
Det finst få skriftlege primærkjelder for dei keltiske gudenamna og kva dei stod for. Mykje av det skriftlege materialet for keltisk mytologi finn ein hos romarane, mellom anna Gallarkrigen av Julius Caesar. Der finn ein dei galliske gudane nemnt med namna til romerske gudar, som «gallisk Apollon», «gallisk Jupiter» osb. I kva grad omtalen av den lokale guden er farga av oppfattinga hans av den romerske gude veit me ikkje. Guden Caesar omtalar som «gallisk Merkur» skal vera opphavet til all kunst, vegleiar på reiser og sentral i handel. Moderne forskarar trur det dreier seg ein av dei to galliske gudane Erriapus eller Lugos/Lugus. Den siste guden finn ein att i det romerske bynamnet Lug(u)dunum, som har blitt til dei moderne bynamna Lyon, Laon, Loudon, Leiden, Liegnitz og andre. Det er blitt hevda at Lugos/Lugus og Lug er same guden, men dette finst det ikkje prov på.
Helt og gud
Lug Lámfhota (Lug med den lange armen) og Lug Samildánach (Lug tusenkunstnaren) som er to av tilnamna hans, er ein av dei mest kjende gudane i irsk mytologi. I det som er dokumentert av irsk mytologi er det vanskeleg å setja eit absolutt skilje mellom gudar og menneske. Den eldste samlinga av mytar om gudar og opphavet til irane, er Lebor Gabála Érenn (Boka om erobringa av Irland), oftast forkorta til Lebor Gabála, med moderne staving Leabhar Gabhála. Denne samlinga er sett saman av skrifter frå tida mellom det åttande og ellevte hundreåret etter Kristi fødsel. (Irland blei kristna mellom det fjerde og det sjuande hundreåret ) Boka fortel om korleis Irland skal ha blitt erobra av fleire ulike folk etter kvarandre. Dei gamle heidenske gudane er prøvd gjort til historiske personar i desse forteljingane, til heltar frå fortida. Dette gjer at dei truleg ikkje gjev eit rett bilete av den førkristne trua.
Lug er, saman med Cúchulainn og Fionn mac Cumhaill, ein av dei tre store heltane i den tidlege irske litteraturen. Tilnamnet «med den lange armen» skuldast ikkje anatomien, men at han kasta spyd og andre våpen særs langt. Lug høyrde til stamma Túatha Dé Dannan som låg i stadig konflikt med fomorane, ein slags sjørøvarar. Etter ei innfløkt historie er halbroren til Lug, Bres, blitt konge over Túatha Dé Dannan, men svik dei og går over til fomorane. Kongen over fomorane, Balor, har berre eit auge, men dette er så svært at fire mann må opne augelokket med staur. Alle som ser auget døyr. Balor er trass fiendskapen mellom stammane morfar til Lug og farfar til Bres. I eit voldsamt slag blir fomorane kasta ut av Irland for godt, og Lug drep Balor med eit spyd eller ein slyngestein gjennom auget. Skildringa av dette andre slaget ved Mag Tuired (skildra i manuskriptet Cath Maige Tuired) er knytt til mykje av stoffet frå Lebor Gabála. Historikarar har tolka konflikten mellom stammane og drapet på morfaren både som ekko av verkelege slag eller konfliktar og som minne om korleis trua på ein gud tok over for ein annan.
Lug i moderne tid
Han har festen sin Lugnasad (seinare kalla Lughnasa) 1. august. Månaden august, Lúnasa på moderne irsk, er kalla opp etter denne festen. Datoen 1. august er ei moderne oppfinning, opphavleg var det ein gong mellom 15. juli og 15. august. Festen var ein fest for innhausting og ein av dei fire festdagane, saman med samain (1. november), imbolc (1. februar) og bealtaine (1. mai).
Korleis Lug vart fødd
Eit irsk eventyr fortel korleis Ethniu (eller Ethlinn), dotter av Balor, vart stengd inne av far sin, av di det vart spådd at han skulle miste livet ved handa til eit barnebarn. Ethniu vart halden i eit høgt tårn, kalla Tor Mór, på Tory Island. Ethlinn skulle vaktast av tolv terner, som skulle hindre henne i å møte nokon mann, eller få visse om at karfolk fanst i det heile. Ethniu voks opp og vart ovende fager.
I Irland var det so tre brør, kalla Cian, Sawan og Goban smeden, (Goibniu, den keltiske gudesmeden). Kian hadde ei fortrolla ku, med ei mjølk som var so rik at alle ville eige denne kua. Balor ville òg ha ho, og stal kua frå Kian og broren Sawan. Kua vart teken til Tory Island. Dette ville Kian hemne, og leita opp ei druide-kvinne, kalla Birog. Han kledde seg i kvendeklede, og vart hjelpt inn til ternene hennar Ethniu, og vann snart fram til henne. Druidekvinna sytte for at alle ternene sovna, medan Cian og Ethniu møttest og fann kvarandre. Som tida gjekk fødde Ethniu tre søner, og då Balor høyrde dette, vart han vreid. Han baud at dei skulle druknast utanfor kysten av Irland. Eit av borna fall ned på stranda og vart berga, dei andre to vart drukna. Birôg berga det siste barnet, og førte det til Cian, som fekk det fostra hjå broren Goban. Dette barnet var Lug.
Sigeren over fomorane
Lug synte seg første gongen etter det første slaget ved Mag Tuired, der kong Nuada, føraren for Tuatha Dé Danann (Stamma til gudinna Dana) miste handa si. Lug synte seg som ein unggut som hevda han kunne gjera kva det skulle vera. Han fortalde i rekkjefølgje at han var snikkar, smed, krigar, harpespelar, krigar nok ein gong, skald og sogeseier, trollkyndig, lækjar, skjenkjarsvein og endeleg bronsesmed. Då vakta nekta han inngang trass i alt dette bad han at vakta skulle spørja kongen om det var nokon som kunne alt dette på ein gong, og vart sloppen inn. Han kalla seg meister i alle kunster. Han fortalde og at han var sonen til Cian og Ethniu, dotter av kjempa Balor.
I det andre slaget ved Mag Tuired vart Balor drepen av Lug. Ei soge fortel at han nytta ei slynge og sende ein fortrolla stein rett i synet på Balor slik at auget hans vart blinda av det. Då Balor døydde, vann Tuatha Dé Danann over fomorane. Det var Lug, Dagda og Ogma som jaga fomorane etter slaget og fekk freden attende til Irland.
Necmettin Erbakan
Necmettin Erbakan var ein tyrkisk ingeniør, akademikar og politikar som i ein kort periode  òg var statsministar i Tyrkia.
1441 Bolyai
1441 Bolyai er ein hovudbelteasteroide. Han blei oppdaga den 26. november 1937 av György Kulin ifrå Konkoly Obszervatórium i Konkoly.
Midtre Hellstugutinden
Midtre Hellstugutinden er eit fjell i Lom kommune i Innlandet og er den nest høgaste av Hellstugutindane. Fjellet ligg like nord for Store Hellstugutinden.
Nautgardstinden
Frå sør har fjellet ei nesten perfekt kjegleform og er eit flott syn når han er dekt av nysnø. «Nautgard» er ein stad der kyr vart samla og nord for toppen finn ein ein djup dal kalla Nautgarden.
Frå toppen er det flott utsyn sørover og austover sidan det ikkje er andre toppar høgare enn 1850 meter i desse retningane. Teoretisk kan ein sjå heilt til åsane nord for Oslo i klårvêr. Snøhetta, Rondane og fjella i Valdres, som Bitihorn kan ein sjå frå toppen. I vest ligg Jotunheimen og ein kan sjå Glittertind.
Chippis
Chippis er ein kommune i distriktet Sierre i kantonen Valais i Sveits. Kommunen har innbyggjarar  og eit areal på. Kommunesenteret ligg 532 meter over havet.
Nautgardstinden
Nautgardstind ligg i Jotunheimen nasjonalpark.
Chippis
Kommunen ligg på venstrebreidda av elva Rhône.
Mauring
Ein maurar ein båt ved å sleppe ut sagflis eller liknande i vatnet under båten. Når flisa flyt opp vert ho soge inn i sprekkar og småhòl, og vil på den måten tette lekkasjane. Mauring er ein vanleg teknikk i samband med utsett når trebåter har lege på land og treverket har tørka, dersom lekkasjane er for store til at båten trutnar på rimeleg tid.
I praksis er det enkelt å maure ein båt ved å feste ein tom blikkboks på ei lang list, fylle boksen med sagflis, halde handa for opninga og føre boksen opp-ned ned i vatnet. Deretter fører ein lista inn under båten før ein bikkar lett på han, slik at sagflisa spreier seg som ei «sky» i vatnet under skroget.
So Morita
So Morita er ein japansk fotballspelar.
Han spela for klubbane Sagan Tosu og Grulla Morioka.
STS-32
STS-32 er namnet på den trettitredje romferda i det amerikanske romferjeprogrammet og den niande ferda der ein nytta romferja Columbia. Det var første gong at utskytingsplatform 39A vart nytta sidan STS-61-C.
Høgdepunkt
Columbia vart skoten opp frå Kennedy Space Center den 9. januar 1990. Oppskytinga vart først planlagd til den 18. desember 1989, men vart utsett for å gjere ferdig modifiseringar av utskytingsplatforma. Det andre forsøket på å skyte opp ferja den 8. januar 1990 vart igjen utsett på grunn av vêrforholda. Først dagen etter, kunne romferja forlate jorda. Måla med romferda var å plassere ut den militære kommunikasjonsatellitten Syncom IV-F5 og hente inn eksperimentsatellitten LDEF (Long Duration Exposure Facility). Denne satellitten inneheldt over 50 ulike eksperiment og skulle eigentleg vore henta inn fire og eit halvt år tidlegare, men på grunn av forseinkingar grunna ulykka med romferja romferja Challenger i 1986 lét ikkje det seg gjerast før no og no hasta det. Auka solaktivitet reduserte bana til satellitten og om den ikkje vart henta inn ville den nå atmosfæraen og brenne opp. Innhentinga av LDEF vart filma med eit IMAX kamera, og vart vist i filmen Destiny in Space frå 1994.
Romferja Columbia returnerte til jorda den 20. januar 1990 klokka 01:35:37 PST på rullebane 22 ved Edwards Air Force Base i California. Den 26. januar 1990 vart romferja frakta tilbake til Kennedy Space center.
Skrell
Skrell er eit ytterlag som blir skreld av noko, til dømes skalet på potet eller gulrot. Ordet er avleidd av det å skrelle. Nokre matvarer kan skrellast for hand, medan andre bruker ein reiskapar som knivar eller spesialreiskapar som grønsak- eller potetskrellar.
Bolívar i Venezuela
Estado Bolívar er den største av dei 23 delstatane (estados) i Venezuela. Hovudstaden er Ciudad Bolívar. Delstaten dekkjer eit areal på 238 000 km², det svarar til 26 % av det totale areal av landet. I 2007 hadde han om lag 1 535 000 innbyggjarar.
Skrell
Frukter med eit tjukt omdanna skal som på mange sitrusfrukter blir kalla hesperidium. Denne frukttypen har eit innerlag (albedo) og eit ytterlag (flavedo) som saman blir kalla skrell. Botanisk er flavedo eksokarpen og albedo mesokarpen til frukta.
Bolívar i Venezuela
Politisk inndeling
Liste over kommunar (spansk municipios) i Bolívar:
Skrell
Skrellet til nokre frukttypar, som granateple, har høgt innhald av tannin og andre polyfenoltypar, og kan brukast til å laga fargestoff.
Skrellet til sitrusfrukter er bittert på smak. Det blir som regel ikkje ete rått, men kan brukast i matlaging. Den ytste delen av skalet kan skrapast av og brukast i ei rekkje rettar, som kaker, sorbé og salatar. Eit stort stykke sitrusskrell kan brukast til å garnera ein cocktail som ein twist. Den kvite delen av skrellet kan brukast til å laga sukat, marmelade eller fruktsuppe. Skrellet kan også bli kandisert eller tørka til ei smakstilsetjing, som chenpi.
Skrell kan også brukast som dyrefôr. Det blir elles ofte kasta som organisk avfall.
Brønnøysund
Brønnøysund er ein by og administrasjonssenteret i Brønnøy kommune i Nordland. Tettstaden har og fekk bystatus i 1996. Brønnøysund vart likevel ladestad allereie i 1923, og hadde då ein byliknande busetnad. Rett utanfor og frå Brønnøysund kan du sjå Torghatten som er eit kjent landemerke i Nordland.
Hurtigruta stoppar i byen to gonger om dagen, sørgåande om ettermiddagen og nordgåande rett over midnatt. Brønnøy kyrkje som står i Sørbyen vart innvia i 1870, men den fyrste kyrkja vart bygd så tidleg som på slutten av 1100-talet.
Tettstaden er mest kjend bland nordmenn flest for Brønnøysundregistra.
Den 6. mars 1995 la Brønnøysunds Avis som fyrste avis i Noreg ut nyhendestoff på internett.
Midtronden
Midtronden er eit fjell med to toppar i Dovre kommune i Innlandet og fjellområdet Rondane. Den vestlegaste toppen er den høgaste med ei høgd på 2060 meter over havet, medan den austlege toppen er på 2042 meter over havet og ein primærfaktor på 90 meter.
STS-35
STS-35 var den trettiåttande romturen i det amerikanske romferjeprogrammet og den tiande romturen med romferja Columbia. Målet med romferda var ASTRO-1, eit romobservatorium som skulle bestå av fire teleskop. Columbia letta frå Kennedy Space Center i Florida den 2. desember 1990.
Grône
Grône er ein kommune i distriktet Sierre i kantonen Valais i Sveits. Kommunen har innbyggjarar  og eit areal på. Kommunesenteret ligg 513 meter over havet.
Kommunesenteret ligg i Rhônedalen og om lag ti grender ligg i åsane ovanom landsbyen. Av grender finn ein Loye, Daillet, Itravers og Erdesson. Erdesson var tidlegare kalla Merdesson, Tidlegare vart landsbyen ofte øydelagd av flaum i Rhône.
Lofothest
Lofothest er ein utdøydd hestetype frå Lofoten i Nordland fylke i Nord-Noreg. Lofothestane var mindre enn lyngshestane og skilte seg òg ut med det lange ragget. Dei var kjente som svært hardføre hestar. Lofothestane døydde ut tidleg på 1900-talet.
Eurofighter Typhoon
Eurofighter Typhoon er et kampfly utvikla av et konsortium av europeiske statar.
Det vert produsert av Eurofighter GmbH, som har hovudsete i Hallbergmoos i Tyskland.
Lama
Lama (Lama glama) er eit pattedyr som høyrer til kamelfamilien. Lamaen har ikkje puklar og vert ofte forveksla med alpakkaen. Dyret vert brukt som lastedyr, fyrst og fremst i Peru.
Eurofighter Typhoon
Dei oppminnelege medlemslanda var Tyskland, Italia, Spania, Storbritannia samt Frankrike, men Frankrike trekte seg i 1985 til fordel for det franske prosjektet Avions de Combat Expérimentaux (ACX), som seinare fekk namnet Dassault Rafale.
Kohei Kuroki
Han har spela for klubbane Sagan Tosu og Roasso Kumamoto (2019).
Eurofighter Typhoon
Flyet vert utvikla av britiske British Aerospace, tyske Daimler-Benz, italienske Aeritalia og spanske CASA.
Det norske forsvaret vurderer Eurofighter Typhoon som ein mogleg etterfølgjar av dei aldrande F-16-flya som skal pensjonerast rundt år 2020.
Hannah Montana
Hannah Montana er ein amerikansk fjernsynsserie som handlar om Miley Stewart, ei jente som lever eit dobbeltliv. Om dagen er ho ein vanleg tenåring, men om kvelden er ho rockestjerna kjend som Hanna Montana.
Hovudrolla vert spelt av Miley Cyrus. Serien er laga for og send på Disney Channel. Serien har også vorte spelefilm. Filmen kom ut i 2009, og fekk namnet Hannah Montana: The Movie.
Strängnäs
Strängnäs er ein by i Sverige. Byen ligg i det svenske landskapet Södermanland, 60 km vest for Stockholm. Byen er administrasjonsstad for kommunen Strängnäs kommun og for Strängnäs stift. Byen har 12 856 innbyggjarar i 2011.
Byen ligg ved innsjøen Mälaren mellom Södertälje og Eskilstuna. Strängnäs er ein handels-, industri- og garnisonsby med låg trehusbusetnad.
Strängnäs var tidleg tingstad og marknadsplass. Byen har hatt bispesete frå 1100-talet, og domkyrkja vart innvigd i 1291, og utvida og ombygd på 1400-talet. I den tidlegare bisperesidensen «Roggeborgen» (no bibliotek) frå 1480-åra vart Gustav Vasa krona i 1523.
RahXephon
RahXephon (ラーゼフォン Rāzefon) er ein japansk science fiction-serie om 17-åringen Ayato Kamina, ein svær, robot-liknande figur (mecha) som blir kalla RahXephon, og om folka rundt han. Ayato sitt fredelege tilvære som student og kunstnar i Tokyo blir plutseleg avbrote av ei mystisk dame som forfølgjer han, rare maskiner som invaderer byen, og endå rarare maskiner som kjempar tilbake.
Den opphavlege animeserien blei send på Fuji TV i Japan frå januar til september 2002. Han blei skapt og leia av Yutaka Izubuchi og laga av studioet Bones. Serien vart prisløna og fekk gode kritikkar; han blei deretter omsett, kom ut på DVD og blei send på TV i fleire land. Ein film med ei noko omskrive handling og nokre nye scener blei først vist i 2003. Romanar, ein ekstra OVA-episode, eit høyrespel, videospel, illustrasjonsbøker og ein omdanna manga (japansk teikneserieblad) laga av Takeaki Momose kom også ut.
Musikk, tid, mysterium, intrigar og romantikk er viktige element i historia. Serien er påverka av filosofi, japansk folkedikting og vestleg litteratur som skriveria til James Churchward, men òg meir berømte forfattarar. Mesoamerikanske og andre førkolumbiske sivilisasjonar har heidersplassen i serien sin kulturelle bakgrunn.
Izubuchi sa at han med RahXephon røynde å settje ein ny standard for mecha-anime, og å vekkje opp at dei gode sidene åt mecha-anime frå 1970-talet, slik som Brave Raideen. Prestasjonen blei i det store og det heile godt motteken av kritikarane. Serien vann ein pris i Japan. Somme av dei vestlege kritikarane sine fråsegner stod på eigne bein, men mange andre tok opp spørsmålet om RahXephon var lik andre mecha-seriar som Brain Powerd, Megazone 23 og Neon Genesis Evangelion, og om RahXephon var betre enn dei.
1442 Corvina
1442 Corvina er ein hovudbelteasteroide og går i bane innanfor asteroidefamilien Koronis. Han blei oppdaga den 29. desember 1937 av György Kulin ifrå Konkoly Obszervatórium i Konkoly.
Pinía
Pinía (gresk Πηνεία) er ein tidlegare kommune i periferieininga Ilía i periferien Vest-Hellas i Hellas. Pinía inngår frå 2011 som ei kommunaleining i kommunen Ílida.
Lamannshaugen
Lamannshaugen er ein ås i Jevnaker kommune i Viken fylke. Åsen er eit trigonometrisk punkt og ligg på 701 moh., nord for Svarttjernshøgda og vest for vatnet Mylla. Lamannshaugen var tidlegare vardeplass.
Sengebu
Sengebu (også sengjabu eller berre bu) er eit gardsbygg som kom i bruk på Vestlandet i mellomalderen. Hustypen vart meir vanleg på 16- og 1700 talet. Sengebu var gjestestove på dei største gardane. Etterkvart fekk og huset funksjon som lagerhus for klede. Kvar person i huset hadde gjerne si kiste der. Sjølv om sengebuda vart nytt til kleslager var her og gjestsenger. Om plassen tillet det var her og sommarsenger for gardsfolket.
Det er liten skilnad på sengebu og stabbur. Det er gjerne berre stabbane som skil.
Tømmerhengar
Ein tømmerhengar er ein tilhengar bygd for traktor eller firhjuling, konstruert for å transportere kappa tømmer frå skogen og fram til velteplass, eventuelt direkte til ei gardssag eller andre stader det er bruk for tømmeret.
Ein tømmerhengar er bygd av stål og har stakar som held lasset på plass. Han er oftast utstyrt med tømmerkran til lasting og lossing.
Nokre tømmerhengarar har drift på hjula, henta via kraftoverføring frå kraftuttaket på traktoren.
Tsukasa Morimoto
Tsukasa Morimoto er ein japansk fotballspelar.
Han spela for klubbane Sagan Tosu, Yokohama FC, SC Sagamihara og Nara Club.
Alfabetisk liste over hunderasar
Denne alfabetiske lista over hunderasar inneheld òg alternative namn på nokre rasar, der dette er naturleg. Det finst òg ei liste der hunderasane er fordelte alfabetisk i grupper. Hundenamn i raudt har ikkje nokon artikkel endå, medan namn i blått leier til ein artikkel om rasen. Hundar som er trekte inn på linja er varietetar som har felles rasestandard.
Kjelde
Plemeno psa Liste der Hunderassen Hundrasoj Класификација раса по азбучном реду
Jaroslavl
Jaroslavl (russisk Ярославль) er ein by sentralt i Russland og hovudstad i Jaroslavl oblast. Byen har 635 600 innbyggjarar (2002). Byen ligg ved elva Volga, om lag 280 kilometer nord for Moskva. Det gamle sentrumsområdet av byen vart i 2005 erklært som verdsarvstad av UNESCO. Jaroslavl er ein av byane i den såkalla gylne sirkelen av russiske mellomalderbyar.
Jaroslavl skal ha blitt grunnlagt i 1010 av Jaroslav den Vise for å forsvara Kievriket mot trugsmål nordfrå. Han er fyrste gongen nemnt i 1071. I 1218 vart Jaroslavl senter for eit uavhengig fyrstedøme. I 1238 vart byen erobra og plyndra av mongolane. Det uavhengige fyrstedømet Jaroslavl vart i 1463 oppslukt av det ekspanderande fyrstedømet Moskva. På 1600-talet var byen den nest største i Russland, og under den polske okkupasjonen av Moskva i 1612 fungerte Jaroslavl som hovudstad. Under den russiske revolusjonen kom byen under sovjetisk kontroll allereie i oktober 1917. I juli 1918 vart eit kontrarevolusjonært opprør slått hardt ned av bolsjevikane. Frå 1936 er byen senter for Jaroslavl oblast. I dag er Jaroslavl eit viktig industrisenter. Her finst mellom anna petrokjemisk fabrikk, dekkfabrikk, motorfabrikk og fabrikk for produksjon av syntetisk gummi. I byen er det mange institusjonar for høgare utdanning, Demidov universitet, polyteknisk universitet, Usjinskij pedagogiske universitet, medisinsk akademi og Internasjonalt universitet for handel og ny teknologi.
Byen er eit viktig transportknutepunkt, med fem jernbanelinjer, fire hovudvegar og elvehamn på Volga.
I Jaroslavl står Spaso-Preobrazjenskij-klosteret frå 1500-talet, og fleire 1600-tals kyrkjer.
Fotballaget Sjinnik Jaroslavl (også skrive Shinnik) spelte i 2005 i den russiske eliteserien. Laget har på ny kvalifisert seg for spel i eliteserien i 2008.
Edvard Munch videregående skole
Edvard Munch videregående skole er ein kommunal vidaregåande skule i Oslo som opna 17. august 2015 i dei lokala i Ullevålsveien 5 som fram til 2010 vart nytta av Statens håndverks- og kunstindustriskole. Denne monumental teglsteinsbygningen vart teikna av arkitekt Bredo Greve for å hyse Statens håndverks- og kunstindustriskole, og stod ferdig i 1903. Bygningen vart ombygd til vidaregåande skule innvendig etter teikningar av FuthArk arkitekter AS, medan fasadane mot gatene er uendra.
Edvard Munch videregående skole har namn etter kunstmålaren Edvard Munch, jamvel om Edvard Munch ikkje kan setjast i samband med skulen på noko vis. Namngjeinga fylgjer ein trend i tida som gjeng ut på å heidre vidgjetne born av byen ved å kalla opp skular etter dei, slik det allereie er gjort til dømes i Bergen ved at det der er bygd heilt nye vidaregåande skular som har fått namn etter Nordahl Grieg og Amalie Skram. Edvard Munch videregående skole har som mål å gje elevane høve til å kombinere interesser og talent med karrierevegar ved mellom anna å setje studiespesialiseringsfag saman med estetiske fag.
Bach-Werke-Verzeichnis
Seinare er det gjort enkelte utvidingar og korrigeringar, men grunnstrukturen er uendra. I dette registeret er verka til Bach fortløpande nummerert innan tematiske grupper. Sidan nye verk er kome til og andre tekne bort, har enkelte nummer fall ut og nummereringa er utvida ut over nummer 1080, dvs. utanfor den opphavlege serien. I tillegg finst det eit appendiks i fleire delar med eit register over verk av tvilsamt opphav.
Eit nytt og like viktig Bach-register er Bach-Compendium (BC).
Komposisjonar som er tilføyd seinare - BWV 1081–1128
Verknumra høgare enn 1080 vart innført etter den opphavlege utgåva av Bach-Werke-Verzeichnis i 1950, og inneheld verk som er oppdaga seinare, eller verk som er utvida av J.S.Bach.
Saab JAS-39 Gripen
Saab JAS 39 Gripen er eit fjerde generasjons jagarfly som vert produsert av Svenske Saab Aerosystems. Gripen er eit jagarfly som kan brukast til forsvar-, bombe- og etterretningsoppdrag derav namnet JAS (Jakt, Attack, Spaning). Namnet Gripen er resultatet av ein namnekonkurranse som vart heldt på 1980-talet.
Ulykker
Til trass for alle desse ulykkene, er dette totalt sett færre enn kva som har inntruffe med andre liknande jagarfly, som for eksempel amerikanske F-16 Fighting Falcon som blant anna Noreg flyr. Det at TV kamera filma dei to første ulykkene, gjorde at Gripen fekk omfattande oppmerksamheit i media.
Píndos
Píndos (gresk Πίνδος, arumensk Pind og på fleire språk Pindus) er ei fjellkjede nord i Hellas. Ho er om lag 160 km lang og på det høgaste 2 637 moh (Smólikas). Fordi ho går langs grensa mellom Thessalía og Ípiros vert Píndoskjeda ofte kalla «ryggraden til Hellas». Fjellkjeda strekkjer seg frå grensa til Albania, går gjennom periferiane Ípiros og Vest-Makedonía og sørover til områda nord for Peloponnes.
Geografi
Píndos er den sørlege delen av ei lang rekkje av fjellkjeder som går søraustover frå Alpane, via Dei dinariske Alpane til Hellas, og inkluderer Šar-Korab-massivet, Píndos, Parnassós, Khelmós (Aroánia) og resten av Peloponnes. Det sørlegaste fjellet i dette fjellsystemet er Taýjetos.
Fjellkjedesystemet held fram sørover langs øyane i Egearhavet, som Kýthira, Andikýthira, Kreta, Kárpathos og Ródos, i tillegg til dei mange mindre øyane rundt desse større. Fjellsystemet går på land igjen sør i Tyrkia som Taurusfjella.
Folkesetnad
Det ligg mange landsbyar i Píndos. Ein av dei er Samarína som er ein av dei høgastliggande i Hellas. Nokre landsbyar, som Perivóli, har samfunn med arumenarar (vlachar), som opphavleg var gjetarar og bønder. Dei siste tiåra har fleire landsbyar, som Métsovo, utvikla seg til turistdestinasjonar med skisenter.
Natur og dyreliv
Store koloniar med hekkande hegre, skjestork, silkeheire og pelikan held til nær dei kjølige fjellvatna i skogane. Dette er eit av få område i Europa der ein finn den sjeldne krøllpelikanen. Ulv, sjakal og bjørn held òg til i skogane.
Økologi
Skogane i dette økoområdet har vore utsett for mange trugslar gjennom historia, inkludert overbeiting, jordbruk og avskoging. Den største trugselen no kjem frå fjellturisme og skisentera. Gruvedrift etter brunkol, overbeiting og snauhogst har ført til ustabile jordsmonn i bratte fjellsider, noko som vidare har ført til farlege jordras. Dette har òg truga det biologiske mangfaldet i økoregionen.
STS-40
STS-40 var namnet på ei romferd i det amerikanske romferjeprogrammet, den ellevte romferda med romferja Columbia. Det var eit Spacelab-oppdrag kalla SLS-1 (Spacelab Life Sciences) som var fokusert på biologiske eksperiment. Columbia letta frå Kennedy Space Center i Florida den 5. juni 1990 og landa ni dagar seinare på Edwards Air Force Base i California.
Ryunosuke Noda
Ryunosuke Noda er ein japansk fotballspelar.
Han spela for klubbane Sagan Tosu og Nagoya Grampus.